CELEX: 62012TN0451
Language: et
Date: 2012-10-15 00:00:00
Title: Kohtuasi T-451/12: 15. oktoobril 2012 esitatud hagi — Stromberg Menswear versus Siseturu Ühtlustamise Amet — Leketoy Stormberg Inter (STORMBERG)

2.3.2013   
            
            
               ET
            
            
               Euroopa Liidu Teataja
            
            
               C 63/19
            
         15. oktoobril 2012 esitatud hagi — Stromberg Menswear versus Siseturu Ühtlustamise Amet — Leketoy Stormberg Inter (STORMBERG)
   (Kohtuasi T-451/12)
   2013/C 63/39
   Hagiavalduse keel: inglise
   
      Pooled
   
   
      Hageja: Stromberg Menswear Ltd (Leeds, Ühendkuningriik) (esindajad: A. Tsoutsanis ja solicitor C. Tulley)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Leketoy Stormberg Inter AS (Kristiansand S, Norra)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 3. augusti 2012. aasta otsus asjas R 389/2012-4;
            
         
               —
            
            
               muuta Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 3. augusti 2012. aasta otsus asjas R 389/2012-4 ja rahuldada õiguste taastamise nõue ning esimese võimalusena tühistada tühistamisosakonna 11. jaanuari 2011. aasta otsus tühistamismenetluse nr 4054 C lõpetamise kohta ja avada uuesti tühistamismenetlus nr 4054 C ning paluda Stromberg Menswearil esitada seisukoht tühistamismenetluse jätkamise kohta, või teise võimalusena nõustuda, et Stromberg Menswear võib esitada kaebuse tühistamisosakonna 11. jaanuari 2011. aasta otsuse peale tühistamismenetluse lõpetamise kohta, ja saata asi tagasi apellatsioonikojale;
            
         
               —
            
            
               mõista Siseturu Ühtlustamise Ametilt välja Stromberg Mensweari kohtukulud Üldkohtus ja menetluskulud apellatsioonikojas.
            
         
      Väited ja peamised argumendid
   
   
      Tühistamistaotluse esemeks olev registreeritud ühenduse kaubamärk: sõnamärk „STORMBERG” klassi 25 kuuluvate kaupade ja teenuste jaoks — ühenduse kaubamärgi registreering nr 2557155
   
      Ühenduse kaubamärgi omanik: Leketoy Stormberg Inter AS
   
      Ühenduse kaubamärgi tühistamist taotlev pool: Stromberg Menswear Ltd
   
      Tühistamisosakonna otsus: tunnistada tühistamismenetlus lõppenuks, kuna vaidlustatud ühenduse kaubamärgi omanik on sellest kaubamärgist loobunud
   
      Apellatsioonikoja otsus: jätta rahuldamata tähtaja ennistamise nõue kaebusest teatamise tähtaja osas ja lugeda kaebus esitamata jäetuks.
   
      Väited:
   
   
               —
            
            
               nõukogu määruse nr 207/2009 artikli 81 rikkumine;
            
         
               —
            
            
               nõukogu määruse nr 207/2009 artiklite 75 ja/või 76 rikkumine;